PATVIRTINTA

Rokiškio rajono savivaldybės tarybos

2020 m. balandžio 24 d. sprendimu Nr. TS-

**ROKIŠKIO R. OBELIŲ LOPŠELIO-DARŽELIO REORGANIZAVIMO,**

**PRIJUNGIANT PRIE ROKIŠKIO R. OBELIŲ GIMNAZIJOS,**

**SĄLYGŲ APRAŠAS**

**I SKYRIUS**

**BENDROSIOS NUOSTATOS**

 1. Rokiškio r. Obelių lopšelio-darželio ir Rokiškio r. Obelių gimnazijos reorganizavimo sąlygų aprašas (toliau – Aprašas) nustato biudžetinės įstaigos – Rokiškio r. Obelių lopšelio-darželio reorganizavimą, prijungiant jį prie dalyvaujančios reorganizavime Rokiškio r. Obelių gimnazijos.

 2. Šis Aprašas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.95, 2.96 straipsniu, 2.97 straipsnio 3 dalimi, 2.99, 2.101 ir 2.103 straipsniais, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4 ir 7 punktais, 4 dalimi, 14 straipsniu, Lietuvos Respublikos švietimo įstatymo 44 straipsnio 2 ir 6 dalimis, Mokyklų, vykdančių formaliojo švietimo programas, tinklo kūrimo taisyklėmis, Rokiškio rajono savivaldybės tarybos 2020 m. vasario mėn. 27 d. sprendimu Nr. TS-41 „Dėl sutikimo reorganizuoti Rokiškio r. Obelių lopšelį-darželį, prijungiant jį prie Rokiškio r. Obelių gimnazijos“.

**II SKYRIUS**

**REORGANIZUOJAMA IR REORGANIZAVIME DALYVAUJANČIOS ĮSTAIGOS**

 3. Reorganizuojamas juridinis asmuo:

3.1. pavadinimas - Rokiškio r. Obelių lopšelis-darželis;

 3.2. teisinė forma – biudžetinė įstaiga;

 3.3. buveinė ‒ Stoties g. 31, Obeliai, LT-42216, Rokiškio r.;

 3.4. kodas – 190234089;

 3.5. registras, kuriame kaupiami ir saugomi Rokiškio r. Obelių lopšelio-darželio duomenys – Lietuvos Respublikos valstybės įmonė Registrų centras (Juridinių asmenų registras);

3.6. savininkas – Rokiškio rajono savivaldybė. Savininko teises ir pareigas įgyvendinanti institucija – Rokiškio rajono savivaldybės taryba.

 4. Dalyvaujantis reorganizavime juridinis asmuo:

4.1. pavadinimas ̶ Rokiškio r. Obelių gimnazija;

 4.2. teisinė forma – biudžetinė įstaiga;

 4.3. buveinė – Mokyklos g. 6, Obeliai, LT-42213, Rokiškio r.;

 4.4. kodas 290250660;

 4.5. registras, kuriame kaupiami ir saugomi Rokiškio r. Obelių gimnazijos duomenys – Lietuvos Respublikos valstybės įmonė Registrų centras (Juridinių asmenų registras);

4.6. savininkas – Rokiškio rajono savivaldybė. Savininko teises ir pareigas įgyvendinanti institucija – Rokiškio rajono savivaldybės taryba.

**III SKYRIUS**

**REORGANIZAVIMO BŪDAS IR TIKSLAS, PO REORGANIZAVIMO VEIKSIANTI BIUDŽETINĖ ĮSTAIGA IR PO REORGANIZAVIMO VEIKSIANČIOS ĮSTAIGOS TEISES IR PAREIGAS ĮGYVENDINANTI INSTITUCIJA**

 5. Reorganizavimo būdas – prijungimas: Rokiškio r. Obelių lopšelis-darželis prijungiamas prie Rokiškio r. Obelių gimnazijos.

 6. Reorganizavimo tikslas – racionaliau panaudoti įstaigų ugdymo organizavimo ir valdymo, švietimo pagalbos bei aplinkos lėšas užtikrinant kokybišką priskirtų funkcijų vykdymą.

7. Rokiškio r. Obelių lopšelis-darželis po reorganizavimo baigia savo veiklą kaip juridinis asmuo ir tampa Rokiškio r. Obelių gimnazijos ikimokyklinio ir priešmokyklinio ugdymo skyriumi (adresas – Stoties g. 31, Obeliai, LT-42216 Rokiškio r.).

 8. Po reorganizavimo veiksianti biudžetinė įstaiga ‒ Rokiškio r. Obelių gimnazija (adresas – Mokyklos g. 6, Obeliai, LT-42213 Rokiškio r.), turinti teritorinį struktūrinį padalinį - ikimokyklinio ir priešmokyklinio ugdymo skyrių.

9. Po reorganizavimo savininko teises ir pareigas įgyvendinanti institucija – Rokiškio rajono savivaldybės taryba.

**IV SKYRIUS**

**MOMENTAS, NUO KURIO PASIBAIGIANČIOS BIUDŽETINĖS ĮSTAIGOS TEISĖS IR PAREIGOS PEREINA PO REORGANIZAVIMO VEIKIANČIAI BIUDŽETINEI ĮSTAIGAI**

 10. Pasibaigus reorganizavimui, baigiasi Rokiškio r. Obelių lopšelio-darželio teisės ir pareigos, kurios nuo 2020 m. rugpjūčio 28 d. pereina tęsiančiai veiklą po reorganizavimo Rokiškio r. Obelių gimnazijai.

 11. Reorganizuota biudžetinė įstaiga – Rokiškio r. Obelių lopšelis-darželis kaip juridinis asmuo baigia veiklą nuo jo išregistravimo iš Lietuvos Respublikos Juridinių asmenų registro dienos, bet ne vėliau kaip 2020 m. rugpjūčio 27 d.

12. Po reorganizavimo veiksianti biudžetinė įstaiga – Rokiškio r. Obelių gimnazija turinti teritorinį struktūrinį padalinį – ikimokyklinio ir priešmokyklinio ugdymo skyrių, kuri vykdys ikimokyklinio, priešmokyklinio, pradinio, pagrindinio ugdymo programas, akredituotą vidurinio ugdymo programą, neformaliojo vaikų švietimo programas ir įgyvendinanti ugdymo turinį pagal Lietuvos Respublikos švietimo, mokslo ir sporto ministro patvirtintus Bendruosius ugdymo planus ir Bendrąsias programas. Detalesnės funkcijos, kurias įgyvendins po reorganizavimo veiksianti biudžetinė įstaiga, bus nustatytos Rokiškio r. Obelių gimnazijos nuostatuose.

**V SKYRIUS**

**REORGANIZUOJAMO JURIDINIO ASMENS TURTAS, APSKAITOS IR KITI DOKUMENTAI**

13. Reorganizuojama biudžetinė įstaiga Rokiškio r. Obelių mokykla-darželis reorganizavimo datai (iki reikalų perdavimo datos) turi pateikti ir perduoti:

 13.1. reorganizuojamos įstaigos valdomo nekilnojamojo turto, ilgalaikio ir trumpalaikio, materialaus ir nematerialaus kilnojamojo turto ar turto perduoto pagal panaudą, paslaugą, apskaitos žiniaraščius su įsigijimo balansine ir likutine verte;

 13.2. pirkėjų, tiekėjų (debitorių, kreditorių skolų) įsiskolinimo žiniaraščius;

 13.3. biudžeto išlaidų sąmatos vykdymo (su FVAS registravimo funkcija) balansą;

 13.4. banko (-ų) sąskaitų išrašų likučių suvestinę reorganizavimo datai.

14. Reorganizuojamų biudžetinių įstaigų Rokiškio rajono savivaldybės mero potvarkiu sudaryta komisija, turto, apskaitos ir kitų dokumentų perdavimo metu, iki 2020 m. rugpjūčio 27 d. surašo reikalų perdavimo ir priėmimo aktą, patvirtintą Rokiškio rajono savivaldybės mero 2020 m. vasario 13 d. potvarkiu Nr. MV-6„Dėl Rokiškio rajono savivaldybės biudžetinių įstaigų vadovų reikalų perdavimo“ (pridedama).

15. Visas savivaldybės nuosavybės teise priklausantis reorganizuojamai Rokiškio r. Obelių mokyklai-darželiui turtas, apskaitos ir kiti dokumentai iki 2020 m. rugpjūčio 27 d. (imtinai) bus perduoti teisės aktų nustatyta tvarka Rokiškio r. Obelių gimnazijai.

16. Reorganizuojamos Rokiškio r. Obelių mokyklos-darželio finansinę atskaitomybę, finansinius įsipareigojimus, kitų ūkinių reikalų dokumentų bylas po reorganizavimo perims Rokiškio r. Obelių gimnazija.

17. Rokiškio r. Obelių mokyklos-darželio archyvas perduodamas Rokiškio r. Obelių gimnazijai.

**VI SKYRIUS**

**BAIGIAMOSIOS NUOSTATOS**

18. Reorganizuojamo Rokiškio r. Obelių lopšelio-darželio direktorius reorganizavimo metu privalo užtikrinti nepertraukiamą įstaigos nuostatuose numatytų veiklų ir įsipareigojimų vykdymą.

19. Pasirašius turto perdavimo-priėmimo aktus, Rokiškio r. Obelių lopšelio-darželio antspaudai ir spaudai sunaikinami teisės aktų nustatyta tvarka.

20. Aprašas skelbiamas Rokiškio r. Obelių lopšelio-darželio ir Rokiškio r. Obelių gimnazijos interneto svetainėse ne vėliau kaip kitą dieną po to, kai Aprašą pasirašo Rokiškio r. Obelių lopšelio-darželio direktorius ir Rokiškio r. Obelių gimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio r. Obelių lopšelio-darželio direktorė Jolanta Garunkštienė

Rokiškio r. Obelių gimnazijos direktorė Neringa Ragelienė